**ZÁPIS č.10**

**Z RIADNEHO ZASADNUTIA SPRÁVNEJ RADY TASR**

**21. októbra 2015 so začiatkom o 15.00 h**

**Prítomní členovia správnej rady:** Vladimír Masár,Peter Alakša, Ján Sand, Richard Kvasňovský

**Ospravedlnený:**  Boris Chovanec

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal a viedol predseda rady Vladimír Masár. Konštatoval, že rada je uznášaniaschopná a navrhol program zasadnutia:

**Program:**

1. **Návrh východísk rozpočtu TASR na rok 2016**
2. **Informácia o aplikácii zákona 176/2004 v podmienkach TASR**
3. **Rôzne**

**UZNESENIE č. 25/2015:**

Členovia rady schválili program zasadnutia:

Za : 4 Proti: 0 Zdržal sa: 0

**Uznesenie bolo prijaté.**

**1. Návrh východísk rozpočtu TASR na rok 2016**

Predseda Správnej rady TASR požiadal generálneho riaditeľa, aby odprezentoval predložený materiál.

 Na úvod generálny riaditeľ PhDr. Rezník zdôraznil, že predkladaný návrh východísk rozpočtu TASR je zostavený na úrovni hlavných kategórií a kategórií v štruktúre príjmov a výdavkov platnej rozpočtovej klasifikácie v súlade s Opatrením MF SR z 8. decembra 2004 č. MF/010175/2004-42 v znení neskorších dodatkov, ktorým sa ustanovuje druhová, organizačná a ekonomická klasifikácia.

GR TASR poznamenal, že návrh východísk je spracovaný v súlade so všeobecne záväznými právnymi predpismi pričom vychádza z údajov a informácií známych v období, kedy sa rozpočet zostavoval, pri dodržaní zásad hospodárnosti, efektívnosti a účelovosti.

Členom rady predložil v prehľadnej tabuľke podľa jednotlivých účtov:

skutočnosť čerpania rozpočtu v roku 2014, očakávanú skutočnosť v roku 2015, návrh rozpočtu na rok 2016 a rozdiel 2016-2015 nárast/pokles.

Do návrhu východísk boli zapracované príjmy a výdavky súvisiace s predpokladaným plánom činnosti Tlačovej agentúry v roku 2016.

Generálny riaditeľ analyzoval podľa jednotlivých účtov príjmovú a výdavkovú časť rozpočtu.

Upozornil, že medziročný pokles v príjmoch a výdavkoch je spôsobený ukončením projektu digitalizácie.

Príjmová časť rozpočtu TASR sa skladá z príjmov z predaja spravodajstva a príjmu zo štátneho rozpočtu na krytie činnosti v zmysle zmluvy vo verejnom záujme.Do celkovej výšky príjmov vstupujú tiež príjmy z prenájmu, úroky z omeškania, úroky z účtov, ostatné nedaňové príjmy (napr. splátky škôd) a zostatok prostriedkov z predchádzajúceho roka.

Na základe týchto skutočností bol návrh príjmovej časti na rok 2016 zostavený v celkovej

výške : 5 078 649 Eur.

Výdavková časť rozpočtu v celkovej výške 5 026 550 Eur zahrňuje výdavky na mzdy, odvody, tovary a služby a investície.

Z  predkladaného návrhu východísk vyplýva, že rozpočet Tlačovej agentúry na rok 2016 je zostavený s prebytkom vo výške 52 099 Eur.

Na záver generálny riaditeľ konštatoval, že ide o aproximatívny návrh rozpočtu a na decembrové rokovanie rady predloží reálny návrh rozpočtu TASR na rok 2016.

 Predseda Správnej rady TASR V. Masár poďakoval generálnemu riaditeľovi a otvoril rozpravu.

V rámci rozpravy členovia Správnej rady prebrali otázku prefinancovávania projektu digitalizácie archívu , náklady na post korešpodenta v Bruseli, pokrývanie veľkých športových akcií ako Letné olympijské hry, Majstrovská Európy vo futbale, ďalej predaj nehnuteľného majetku atď.

Generálny riaditeľ podrobne odpovedal na všetky otázky. Pripomenul, že v predloženom materiáli nie je riešená pálčivá otázka realizácie nového redakčného systému.

 Predseda Správnej rady ukončil rozpravu a navrhol uznesenie.

 **UZNESENIE č. 26/2015**

Správna rada TASR schválila Návrh východísk rozpočtu TASR na rok 2016.

Za : 4 Proti: 0 Zdržal sa: 0

**Uznesenie bolo prijaté.**

**2. Informácia o aplikácii zákona 176/2004 v podmienkach TASR**

Generálny riaditeľ TASR informoval členov rady o aplikácii zákona 176/2004 Z.z. o nakladaní s majetkom verejnoprávnych inštitúcií v podmienkach TASR .

Poukázal na § 8 bod 3, § 12 bod 2 a § 13 bod 1 h) tohto zákona.

Členov rady oboznámil so situáciou procesu zabezpečenia priestorov pre potreby TASR a zabezpečenia optimálneho a efektívneho nájomného za prenájom nebytových priestorov.

V rozprave V.Masár poukázal na krátkosť času celého procesu. Predseda rady po ukončení diskusie jej členov navrhol uznesenie.

**UZNESENIE č. 27/2015**

Správna rada TASR zobrala na vedomie Informáciu o aplikácii zákona 176/2004 v podmienkach TASR.

Za : 4 Proti: 0 Zdržal sa: 0

**Uznesenie bolo prijaté.**

**3. Rôzne**

Členovia správnej rady sa dohodli na termíne ďalšieho zasadnutia 6.11. 2015 (piatok) o 13,00 h.

Bratislava 21.10. 2015

Zapísal: V. Masár, v. r.

Predseda správnej rady TASR